

**Παρών ο ΚΟΑ στο δεύτερο κυπριακό μετάλλιο**

**στο Παγκόσμιο Κύπελλο Σκοποβολής**

Ένα ακόμη αργυρό μετάλλιο πανηγύρισε η Κύπρος στο Παγκόσμιο Κύπελλο Σκοποβολής, το οποίο διεξήχθη στο Ολυμπιακό Σκοπευτήριο Λάρνακας. Ο Αντρέας Μακρής βρέθηκε μία ανάσα από το χρυσό μετάλλιο, το οποίο έχασε στη διαδικασία του ξαφνικού θανάτου από τον Κροάτη Άντον Γκλάσνοβιτς.

Στο Ολυμπιακό Σκοπευτήριο Λάρνακας βρέθηκε το μέλος του ΔΣ ΚΟΑ Ανδρόνικος Ανδρονίκου, εκπροσωπώντας τον Οργανισμό και τον Πρόεδρο Ανδρέα Μιχαηλίδη, την Παρασκευή 31 Μαρτίου 2023. Ο κ. Ανδρονίκου παρακολούθησε από κοντά τη μεγάλη μάχη του Αντρέα Μακρή, τον οποίο συνεχάρη για τη μεγάλη επιτυχία του. Παράλληλα συμμετείχε στις απονομές των μεταλλίων, ενώ έδωσε συγχαρητήρια και στην Σκοπευτική Ομοσπονδία Κύπρου για τη διοργάνωση των αγώνων.